Referat af møde i menighedsrådet ved Jesu Hjerte Kirke 23. november 2020 kl. 18.

Tilstede: Sp. Tomislav Cvetko, diak. Ole Lundsteen, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm), Carsten Günther, Maria Giuditta Rasmussen (nfm.), Loredana Ruggiero

Fraværende: p. Ariel Baraquiel Bejo, p. Tomaz Majcen, Ursula Ljungqvist

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Økonomi, feriefond, budget 2021, status for 2020
6. Tilrettelæggelse af messeplanen efter jubilæet, så der igen kan synges til messerne.

*Tidlige søndagsmesser, ekstra-messer i juledagene, nyordning omkring nytår, det faste fredagsprogram etc.*

1. Kirkebænke og hynder
2. Ny møderække
3. Evt.

**Ad 1)** Sognepræsten indledte mødet med en meditation over Lukas 14,25-35 om efterfølgelsens pris samt med bøn.

**Ad 2)** Godkendt med ændring af pkt. 7 til ovenstående

**Ad 3)** Sognepræsten meddelte, at man havde festligholdt 125-års jubilæet i det omfang, det var muligt under de nuværende omstændigheder. Der planlægges større fejring næste år, og jubilæumsudvalget fortsætter derfor sit arbejde. Besøgstjenesten havde haft et godt møde, og man vil prøve at engagere flere. Man har til hensigt at skrive et brev til menighedens ældre samt de medlemmer, der ikke er vendt tilbage efter nedlukning.

**Ad 4)** Formanden berettede, at Keld Dahlvad er blevet hjerteopereret og har det godt efter omstændighederne. Katolsk Menighedspleje flytter i nærmeste fremtid ind i kælderen med lager mm. Deres årlige loppemarked vil fremover blive afholdt i JHK’s lokaler. Der er pt. mange kirkelige handlinger. Fredag 27.11.20 celebreres sidste Forsonings- og helbredelsesmesse, og denne gruppe stopper dermed alle sine aktiviteter. Generalvikaren havde opfordret til installation af lys på bagtrappen til menighedssalen; det vil blive gjort i nærmeste fremtid. Katolsk Lommebog 2021 vil blive solgt ved kirken. Pastoralcentret havde doneret 1.000 visitkort med på den ene side JHK’s mobilepay oplysninger, på den anden side info om centrets hjemmeside. Den økumeniske tøjindsamling finder også sted denne advent; Ursula Ljungqvist er ankerperson. Besøgstjenesten har møde 30.11.20. Musikkonservatoriet er efter renovering af orglet muligvis interesseret i at benytte det til de musikstuderende. Der var kommet forespørgsel fra et rytmisk kor om afholdelse af koncert i kirken. Man var enige om, at programmet skulle svare til kirkerummet, og at de burde dække forbrugsudgifter. Anna Siekierska laver adventskrans. Pga. Corona aflyses Nicolaus- og Luciafestligheder. Kontrakt til den italienske audiologopæd, der lejlighedsvis bruger det lille præstekontor, er under udarbejdelse. Kirkens gamle træpiedestaler til blomsteropsatser og lysestager skal renoveres. Der laves nye toppe af gamle skiffer tagplader. Flere ejendomme i Stenosgade får nye vinduer i øjeblikket, og dette medfører en del håndværksmæssig trafik og deponering af affald.

**Ad 5)** Kassereren kunne berette om feriefonden, at de sidste penge er blevet uddelt til 2 medlemmer af menigheden. Når der er kommet tilbagemelding fra banken om sidste portions præcise størrelse kan der laves indberetning til Skat og Civilstyrelsen, hvormed feriefonden er afviklet. Formanden meddelte, at indtægter fra både kollekt og Mobilepay er tydeligt stigende. Status 2020 forventes fra bogfører i nærmeste fremtid. Der blev nedsat et lille udvalg til udarbejdelse af budget 2021 bestående af sognepræst, formand og Carsten Günther. Formanden konstaterede i øvrigt at også Ansgarstiftelsen pga. Corona har svært ved at danne sig et overblik over den økonomiske udvikling.

**Ad 6)** De 3 sidste højmesser har været uden menighedssang pga. Corona-restriktioner. Der blev derfor drøftet forskellige muligheder. Man overvejer ekstra søndagsmesse kl. 9.30 og også at tage pulpiturerne i brug. Da mange italienere formodentlig ikke kan rejse hjem til jul, er de sandsynligvis interesseret i ekstra messe 24.12. Om fredagen fastholdes foreløbig tilbedelse før messen, men i en prøvetid vil den lejlighedsvis blive lagt efter messen.

**Ad 7)** Der er 82 hynder af forskellig størrelse i kirken, og de er meget slidte. Der indhentes tilbud på nye. Da nyanskaffelse formodentlig ville blive bekostelig undersøges det, om de nuværende kan repareres.

Birte Mandrup anførte et problem med at kirkebænke og knæleskamler visse steder i kirken skulle være placeret uhensigtsmæssigt. Forholdet undersøges, og om muligt forbedres.

**Ad 8)** Næste møder blev fastlagt til 7.12.20 og 1.2.21.

**Ad 9)** Intet

Formanden hævede mødet kl. 20:20